Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9392. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9373. Il-EUR-Lex hu l-aċċess fuq l-internet għal-liġi Ewropea. Il-Kunsill ingħata tagħrif ġdid rilevanti għall-elenkar tal-persuni u l-gruppi msemmijin hawn fuq. Wara li kkunsidra din l-informazzjoni l-ġdida, il-Kunsill emenda d-dikjarazzjonijiet tar-raġunijiet kif meħtieġ. Il-persuni u l-gruppi kkonċernati jistgħu jippreżentaw talba fl-indirizz li ġej, biex jiksbu d-dikjarazzjonijiet ta' raġunijiet aġġornati tal-Kunsill għaliex inżammu fuq il-lista msemmija hawn fuq: Tali talba għandha tiġi ppreżentata sal-5 ta' Lulju 2019. Qed tinġibed l-attenzjoni tal-persuni u l-gruppi kkonċernati għall-possibbiltà li jressqu applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament sabiex jiksbu awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5(2) ta' dak ir-Regolament. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Il-Litwanja bagħtet applikazzjoni lill-Kummissjoni għall-protezzjoni tal-isem "Kaimiškas Jovarų alus" skont l-Artikolu 49(4) tar-Regolament (UE) Nru 1151/2012. Skont l-Artikolu 50 tar-Regolament (UE) Nru 1151/2012, il-Kummissjoni vvalutat l-applikazzjoni u kkonkludiet li din tissodisfa r-rekwiżiti stabbiliti f'dak ir-Regolament. IDDEĊIEDIET KIF ĠEJ: Id-Dokument Uniku u r-referenza għall-pubblikazzjoni tal-Ispeċifikazzjoni tal-Prodott imsemmijin fl-Artikolu 50(2)(a) tar-Regolament (UE) Nru 1151/2012 għall-isem "Kaimiškas Jovarų alus" (IĠP) jinsabu fl-Anness ta' din id-Deċiżjoni. Magħmul fi Brussell, l-24 ta' Ġunju 2019. Il-Litwanja Klassi 2.1. "Kaimiškas Jovarų alus" hija birra tax-xgħir ta' kulur ambra, iffermentata b'mod naturali, ħajja (mhux pasturizzata u mhux iffiltrata), li l-proċess kollu tal-produzzjoni tagħha jsir f'unità domestika bl-użu ta' metodu tradizzjonali. Il-karatteristiċi oriġinali u eċċezzjonali ta' din il-birra huma r-riżultat ta' metodu ta' produzzjoni tradizzjonali li rreżista t-test taż-żmien, tal-esperjenza miksuba minn ġenerazzjonijiet ta' birriera, tar-riċetti tradizzjonali u tal-ingredjenti. L-istadji differenti tal-produzzjoni tal-"Kaimiškas Jovarų alus" - it-tħin tax-xgħir, it-togħlija tal-ħops, l-immaxxjar u s-separar, il-fermentazzjoni u l-maturazzjoni tal-birra - jagħmluha unika. Wieħed mill-fatturi l-aktar importanti li jiggarantixxu l-metodu tal-produzzjoni tradizzjonali tal-birra u l-kwalità konsistenti huwa l-ħmira unika. Ilha tintuża għal ġenerazzjonijiet sħaħ u llum għadha tintuża biss fiż-żona ġeografika ddefinita fil-punt 4. Il-ħmira tiffermenta tajjeb, u tagħti lill-birra t-togħma distintiva tagħha. Jista' jiżdied għasel naturali waqt il-produzzjoni. Kontenut xott tal-estratt tax-xgħir oriġinali: 12,0-15,0 (w/w). Saħħa reali tal-etanol: 5,6 ± 1,0 (% vol.). Kontenut ta' mrar tal-ħops: 10–30 unità IBU. Kulur: 15-38 unità ta' kulur EBC (il-Konvenzjoni Ewropea tal-Birreriji). Ħajja tal-prodott fuq l-ixkaffa: din tiddependi mill-kundizzjonijiet tal-ħżin u l-kontenitur użat, iżda mhux aktar minn 20 jum. Kulur: il-kulur ivarja minn isfar dehbi għal kannella dehbi (ambra). Dehra: meta titferra' f'buqar jew ħġieġ, il-birra tagħmel ir-ragħwa, u ġeneralment toħloq wiċċ għoli, magħqud ta' fowm abjad. Turbidità karatteristika bħala riżultat tan-naqal tal-ħmira. Riħa: aroma notevoli ta' ħmira, ħobż, karamella u frott. Togħma: togħma intensa ta' birra tax-xgħir. Togħma morra karatteristika tal-ħops bi ħjiel ta' ħmira, ta' frott tal-bosk, ta' karamella, ta' ġellewż, ta' ħxejjex aromatiċi u ta' frott taċ-ċitru. Jekk jiżdied l-għasel naturali, hemm ħjiel ta' għasel. xgħir tal-birra (jintużaw tipi varji ta' xgħir tal-birra għall-produzzjoni); ħops (jintużaw tipi varji ta' ħops għall-produzzjoni); ħmira (is-sediment tal-birra li jifdal u li jinżamm wara l-proċess ta' produzzjoni ta' qabel). Il-proċess kollu tal-produzzjoni tal-"Kaimiškas Jovarų alus" isir bl-użu ta' metodu tradizzjonali li bih issir il-birra li baqa' l-istess maż-żmien. Il-passi speċifiċi kollha tal-produzzjoni jridu jsiru fiż-żona ġeografika ddefinita: it-tħin tax-xgħir bl-idejn bl-użu ta' ħaġar tal-mitħna jew mitħna tal-martell; it-togħlija tal-ħops; l-immaxxjar tax-xgħir (it-taħlit tal-maxx); is-separar tal-maxx (is-separazzjoni tal-maxx); il-fermentazzjoni tal-birra; il-maturazzjoni tal-birra; it-tħejjija u l-protezzjoni tal-ħmira. Fruntieri amministrattivi tal-villaġġ ta' Jovarai (distrett ta' Pakruojis). L-applikazzjoni għal "Kaimiškas Jovarų alus" hija bbażata fuq l-oriġini ġeografika tal-birra, li tagħti lil dan il-prodott il-karatteristiċi partikolari tiegħu u li hija marbuta ma' fatturi umani speċifiċi għaż-żona msemmija fil-punt 4 u mar-reputazzjoni tagħha. Il-fatturi umani li jagħtu lill-prodott il-karatteristiċi partikolari tiegħu: Fl-aħħar tas-sekli dsatax u għoxrin, il-produzzjoni tal-birra industrijali nfirxet, u dan ħalla impatt kbir fuq il-produzzjoni tal-birra fid-djar u wassal għall-introduzzjoni ta' prattiki teknoloġiċi ġodda: it-tħin tax-xgħir fl-imtieħen, it-togħlija tal-maxx, bidliet fil-materja prima (l-introduzzjoni tal-ħmira industrijali, taz-zokkor u ta' addittivi oħra). Huwa biss fiż-żona speċifikata li għadu qed jintuża dan il-proċess ta' produzzjoni tal-birra: max-xgħir jiżdied il-misħun, il-maxx li jirriżulta jiġi maċerat għal perjodu ta' żmien stabbilit — iżda ma jitgħalliex — u mbagħad separat; immedjatament wara jitwarrab biex jiġi ffermentat permezz ta' ħmira li tkun miżmuma għand ġenerazzjonijiet ta' birreriji tal-familja fiż-żona msemmija fil-punt 4. Huma l-birriera, billi japplikaw l-għarfien u l-esperjenza tagħhom, li jiddeterminaw kif għandhom iwettqu l-istadji differenti tal-proċess tal-produzzjoni tal-birra: it-tħin tax-xgħir, it-tgħollija tal-ħops, l-immaxxjar, is-separar, il-fermentazzjoni, u l-maturazzjoni. Dan huwa dak li jagħmel il-"Kaimiškas Jovarų alus" unika. It-togħma u l-kwalità karatteristiċi tal-birra huma determinati wkoll mill-ħmira li fiha, li nżammet minn diversi ġenerazzjonijiet ta' birriera tal-familja. Il-ħmira tiġi protetta b'attenzjoni kbira (tindifen taħt l-art u tinħareġ biss għall-produzzjoni tal-birra), u tingħadda minn ġenerazzjoni għall-oħra fost familji li jgħixu f'Jovarai. Il-ħmira, li nżammet għal aktar minn 130 sena u li għadha tintuża biex issir din il-birra, tista' tintuża mill-birreriji kollha eżistenti u potenzjali fiż-żona ġeografika identifikata. Il-produzzjoni tal-"Kaimiškas Jovarų alus" hija bbażata fuq tradizzjoni antika u unika ta' birra rustika u l-kwalitajiet speċifiċi tagħha tjiebu tul il-ħafna snin ta' produzzjoni tagħha. Għalkemm l-ebda ktieb ta' gwida u ta' letteratura ma jiddeskrivi kif isir dan il-prodott, li huwa marbut mill-qrib ħafna maż-żona msemmija fit-taqsima 4 hawn fuq, id-dettalji dwar kif isir u dwar il-ħiliet prattiċi meħtieġa biex isir għaddew minn ġenerazzjoni għal oħra fost familji individwali. Illum, il-"Kaimiškas Jovarų alus" huwa prodott magħmul minn metodu ta' produzzjoni antik li jinvolvi xogħol manwali li jitlob sforz, b'attenzjoni partikolari għad-dettall, l-esperjenza u l-fehim. Il-proċess kollu tal-produzzjoni tal-birra jitwettaq skont metodu ta' produzzjoni tradizzjonali, li huwa distint kif ġej: Il-prattika normali hija li l-ħops u l-maxx jitgħallew flimkien, iżda biex issir il-"Kaimiškas Jovarų alus" il-ħops jitgħalla separatament minħabba li l-maxx ma jitgħalliex. B'differenza mill-produzzjoni ta' tipi oħra ta' birra, il-maxx fil-każ tal-"Kaimiškas Jovarų alus" jiġi separat permezz tal-koni tal-ħops li jinsabu fil-qiegħ tal-kontenitur tas-sufra. Ma hemm l-ebda dubju li, fid-dawl ta' dawn l-elementi, iż-żona ġeografika identifikata għandha karatteristiċi (għarfien tal-birra u ħmira unika) li jiddistingwuha b'mod ċar miż-żoni tal-madwar, u li, minħabba dawn il-karatteristiċi, il-"Kaimiškas Jovarų alus", kif deskritt taħt il-punt 3.2, hija differenti mill-birra li ssir fiż-żoni tal-madwar. Ir-reputazzjoni tal-prodott, kif stabbilita miż-żona ġeografika: Il-villaġġ ta' Jovarai jissemma fl-isem ta' "Kaimiškas Jovarų alus" minħabba li l-metodu speċifiku tal-produzzjoni tal-birra li huwa karatteristiku taż-żona indikata ilu jitwettaq hemmhekk għal bosta mijiet ta' snin, biex b'hekk jorbot il-birra mat-territorju ta' Jovarai. Din il-birra tax-xgħir ilha ssir minn prodotti fiż-żona msemmija fil-punt 4 sa mis-seklu sittax. Dawn it-tradizzjonijiet li għandhom għeruq fil-fond tal-produzzjoni tal-"Kaimiškas Jovarų alus" ġew żviluppati fuq perjodi twal ta' żmien u għadhom ħajjin sal-lum. Meta, fi tmiem is-seklu għoxrin, il-kundizzjonijiet għall-manifattura wasslu biex dan il-prodott jinbiegħ bl-imnut, il-"Kaimškas Jovarų alus" bdiet tiġi kkummerċjalizzata (fl-1995), kif jixhdu l-ewwel tikketti li għadhom jeżistu llum, kif ukoll l-iskrizzjonijiet speċjali fuq btieti tal-injam u marki oħrajn. Il-produzzjoni ta' din il-birra saret negozju tal-familja li ma ħalliex il-konfini tad-dar. Skont ir-riżultati minn stħarriġ tal-konsumaturi li sar fl-2010, erbgħa minn kull ħames persuni li wieġbu li jassoċjaw lil Jovarai mal-"Kaimiškas Jovarų alus" (stħarriġ tal-konsumaturi fl-2010 imwettaq mill-"Fond tal-Patrimonju Kulinari"). Ir-riżultati tal-istħarriġ urew li l-konsumaturi jirrikonoxxu l-"Kaimiškas Jovarų alus", ifittxuha fil-ħwienet, japprezzaw l-awtentiċità u l-kwalità għolja tagħha u joħduha magħhom f'pajjiżi oħra bħala rigal jew tifkira. Ir-reputazzjoni, il-pożizzjoni u l-popolarità tal-"Kaimiškas Jovarų alus" huma ċari mill-fatt li titpoġġa fil-wirjiet, il-fieri u l-festivals, rebħet premjijiet u dehru artikli dwarha fl-istampa lokali, nazzjonali u barranija u f'midja oħra. "Kaimiškas Jovarų alus" ilha titqies bħala prodott li jirrappreżenta l-Litwanja. Fl-2001 iddaħħlet fil-lista ta' attrazzjonijiet fil-Kontea ta' Šiauliai (ir-"Rotta tal-Birra" tifforma parti mill-programm ta' wirt kulturali Litwan). Minħabba li l-birra hija magħmula b'metodi li jmorru lura ġenerazzjonijiet sħaħ, ġiet rikonoxxuta bħala prodott li jkabbar il-wirt kulturali tal-Litwanja. Il-produzzjoni tal-"Kaimiškas Jovarų alus" hija meqjusa bħala waħda mill-karatteristiċi speċjali ta' din iż-żona ġeografika fil-fuljetti ta' reklamar, il-fuljetti ta' informazzjoni u l-pubblikazzjonijiet tal-ikel u x-xorb immirati għat-turisti. Il-birriera tal-"Kaimiškas Jovarų alus" jieħdu sehem u jirbħu premjijiet waqt il-wirja internazzjonali Agrobalt, waqt fieri kummerċjali oħra, ġranet tal-birer artiġjanali, avvenimenti waqt btajjel nazzjonali, festivals folkloristiċi u diversi fieri. L-artikli frekwenti fl-istampa barranija, kif ukoll l-informazzjoni fil-midja u r-rispett mill-esperti u l-ispeċjalisti tal-birra huma xhieda tar-reputazzjoni, il-pożizzjoni u l-popolarità tal-birra: "Jovarų alus" minn Jovarai hija birra lokali ta' kwalità għolja. Hija wieħed minn dawk it-tipi rari u eċċezzjonali ta' birra li jistgħu b'kunfidenza jissejħu birra ta' togħma eċċezzjonali." "Jovarų alus" — togħma rikka ta' xgħir, iżda li tinxtorob faċilment." "'Jovarų alus' għandha togħma ħafifa, pjaċevoli u memorabbli."("From Lithuania with Love", f'Midatlantic Brewing News, Ottubru/Novembru 2013, Volum 15/Numru 5, New York, p. 25, www.brewingnews.com); "Jovarų alus" minn Jovarai, il-Litwanja hija "2004 Discovery". Il-birra kienet tinxtorob f'bar viċin ta' Pakruojis u hija simbolu tan-naħiet li tkun saret fihom. Fl-2004, il-"Kaimiškas Jovarų alus" kisbet rikonoxximent internazzjonali meta wieħed mis-siti web l-aktar influwenti, www.ratebeer.com, elenka l-"Kaimiškas Jovarų alus" bħala waħda mill-aħjar birer fid-dinja. L-esperti Kanadiżi għażlu din il-birra rustika bħala s-sejba tagħhom tas-sena fis-suq tradizzjonali globali tal-birra. Fl-2007 il-birra ngħatat diploma ta' "nominazzjoni ta' prodotti" fil-wirja tan-negozju u kisbiet internazzjonali "Šiauliai 2007"; fl-2008 ingħatat diploma fil-kompetizzjoni "Best Rustic Beer" organizzata mill-Fond Litwan għall-Patrimonju Kulinari; fl-2009 kienet is-suġġett ta' ittra ta' ringrazzjament mill-Ministeru tal-Agrikoltura Litwan biex jiġu esebiti s-snajja' tradizzjonali u biex jiġu promossi u miżmuma ħajjin it-tradizzjonijiet; fl-2010 ngħatat diploma bħala "Birra tas-Sena" fil-kategorija tal-prodott distrettwali ta' Pakruojis għal dik is-sena; fl-2011 ingħatat diploma bħala "Birra tas-Sena" fil-kategorija tal-prodott distrettwali ta' Pakruojis għal dik is-sena; fl-2012 il-proċess tal-produzzjoni tal-birra u t-teknoloġija wara l-"Kamiškas Jovarų alus" intwerew fil-film dokumentarju "Vys per to alo" dirett minn A. Barysas; fl-2012 il-birra ngħatat diploma għad-distrett ta' Pakruojis "Birra tas-Sena 2012" — ""Nomina tad-Dewwieqa"; fl-2014 ingħatat il-medalja tad-deheb Agrobalt; u fl-2016 ingħatat diploma miċ-Ċentru Kulturali Etniku ta' Klaipėda għall-promozzjoni tal-produzzjoni tal-birra u tat-tradizzjonijiet tal-birriera. (it-tieni subparagrafu tal-Artikolu 6(1) ta' dan ir-Regolament) IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja bagħtet applikazzjoni għall-approvazzjoni ta' emenda mhux minuri għall-ispeċifikazzjoni tal-prodott "Gall del Penedès" (IĠP) f'konformità mal-Artikolu 49(4) tar-Regolament (UE) Nru 1151/2012. F'konformità mal-Artikolu 50 tar-Regolament (UE) Nru 1151/2012, il-Kummissjoni vvalutat dik l-applikazzjoni u kkonkludiet li din tissodisfa l-kundizzjonijiet stabbiliti f'dak ir-Regolament. IDDEĊIDIET KIF ĠEJ: L-applikazzjoni għall-approvazzjoni ta' emenda mhux minuri fl-Ispeċifikazzjoni tal-Prodott imsemmija fl-ewwel subparagrafu tal-Artikolu 10(1) tar-Regolament ta' Implimentazzjoni tal-Kummissjoni (UE) Nru 668/2014, fosthom id-dokument uniku emendat u r-referenza għall-pubblikazzjoni tal-ispeċifikazzjoni tal-prodott rilevanti, għall-isem irreġistrat "Gall del Penedès" (IĠP), tinsab fl-Anness ta' din id-Deċiżjoni. Magħmul fi Brussell, l-24 ta' Ġunju 2019. Il-Bord Regolatorju għall-Indikazzjoni Ġeografika Protetta "Gall del Penedès" jirrappreżenta l-azjendi kollha tal-irziezet tat-tjur u t-tikketti tal-prodott kopert mill-IĠP "Gall del Penedès" u għandu interess leġittimu li jissottometti din l-applikazzjoni għal emenda. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn (speċifika) Emenda għall-ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-ispeċifikazzjoni tal-prodott ta' DOP jew IĠP irreġistrata li għaliha ma jkunx ġie ppubblikat Dokument Uniku (jew ekwivalenti) li ma għandhiex tikkwalifika bħala minuri f'konformità mat-tielet subparagrafu tal-Artikolu 53(2) tar-Regolament (UE) Nru 1151/2012 Kif iddikjarat fid-deskrizzjoni tal-prodott, l-IĠP "Gall del Penedès" tkopri "il-laħam frisk tat-tiġieġ u tas-sriedaq tal-varjetà mtejba tal-Black Penedesenca mir-razza tradizzjonali tal-Penedesenca". It-test tal-ispeċifikazzjoni irrefera biss għall-piż tal-kampjuni maskili għaliex huma dawk li r-raħħala jkabbru l-aktar. Madankollu, minħabba d-differenza konsiderevoli fil-piż finali tal-kampjuni maskili u femminili, huwa meħtieġ li jiġi differenzjat il-piż minimu ta' kull tip ta' karkassa skont is-sess. Dik hija r-raġuni għaliex ġie introdott piż iktar baxx għall-kampjuni femminili. Għalhekk, kemm fid-Dokument Uniku (Taqsima 3.2. "Deskrizzjoni tal-prodott" kif ukoll fl-Ispeċifikazzjoni tal-Prodott (it-Taqsima B.2 "Karatteristiċi tal-prodott"), il-paragrafu li ġej: "Tal-inqas bħala piż, il-karkassa mnaddfa trid tkun kilo u nofs mingħajr il-ġewwieni (imnittfa, imnaddfa u bla ras, bla saqajn, bla qalb, bla fwied jew bla qnieżaħ) jew żewġ kili jekk ma tkunx imnaddfa għalkollox (imnittfa u mnaddfa, iżda bir-ras u bis-saqajn)." trid tiġi sostitwita b'dan li ġej: "Piż minimu tal-karkassa: għal karkassa mnaddfa mill-ġewwieni mingħajr ġewwieni (imnittfa, imnaddfa mill-ġewwieni u mingħajr ir-ras, is-saqajn, il-qalb, il-fwied jew il-qanżħa): 1,2 kg għan-nisa u 1,5 kg għall-irġiel. għal karkassa parzjalment imnaddfa mill-ġewwieni (imnittfa u mnaddfa mill-imsaren imma bir-ras u bis-saqajn intatti): 1,7 kg għan-nisa u 2 kg għall-irġiel." Il-valuri minimi tal-għalf għall-annimali pprovduti fit-taqsimiet rilevanti tad-Dokument Uniku (3.3. Għalf u materja prima) u tal-Ispeċifikazzjoni tal-Prodott (E.1 "Sistema ta' produzzjoni") ġew sostitwiti. It-test li ġej: "L-għalf bażiku fih: 58-60 % qamħirrum 33,5-35,5 % sojja u d-derivati tagħha, 5-5,5 % żerriegħa tal-għeneb" trid tiġi sostitwita bi: "L-għalf bażiku fih: 55-60 % qamħirrum 30-35,5 % sojja u d-derivati tagħha, 5-5,5 % żerriegħa tal-għeneb" Il-persentaġġ minimu tal-qamħirrum u tas-sojja (u d-derivati tagħha) qiegħed jinbidel biex jagħti iktar flessibbiltà lill-produtturi u l-possibilità li jadattaw għall-ħtiġijiet nutrizzjonali tal-annimali matul l-iżvilupp tagħhom. Is-superfiċje minima tal-ispazju ta' barra tnaqqset minħabba li fiż-żmien li kienet qed tiġi abbozzata l-Ispeċifikazzjoni tal-Prodott, id-dimensjoni tal-btieħi ġiet stmata li tippermetti li l-irziezet jiġu organizzati b'mod xieraq u li l-irqajja' jiġu ġestiti skont il-prattiki tradizzjonali. Madankollu, il-mergħat tradizzjonali ma kinux kollha l-istess daqs f'termini tas-superfiċje disponibbli u spiss ma kinux mgħammra b'kompartimenti magħluqa, li jfisser li kien diffiċli li titkejjel is-superfiċje ottimali meħtieġa għall-iżvilupp u għall-benesseri adegwati tal-annimali. Dan wassal biex l-ispazju ġie stmat iżżejjed. Maż-żmien, intwera li l-annimali ma jużawx l-ispazju kollu disponibbli. Il-ġestjoni ta' dan l-ispazju mhux użat hija problematika, peress li jimtela' b'ħaxix ħażin żejjed li huwa diffiċli biex jiġi mmaniġġat. Dan min-naħa l-oħra jħeġġeġ l-invażjoni tal-fawna selvaġġa, li żżid ir-riskji sanitarji. Barra minn hekk, l-annimali ma jkunux kollha barra jew ġewwa r-razzett fl-istess ħin; hekk kif jalternaw, ikun hemm aktar spazju disponibbli għal kull ras. Peress li s-superfiċje disponibbli qatt ma ntużat kollha kemm hi, dan it-tnaqqis ma jimplikax xi bidla mil-lat tal-kwalità tal-laħam jew tal-benesseri tal-annimali. Fl-istess sottotaqsima tal-Ispeċifikazzjoni tal-Prodott, iż-żmien ta' mistrieħ sanitarju li japplika għall-mergħat fuq barra għandu jinbidel. B'hekk il-paragrafu: "Il-mergħat għandhom jitħallew mistrieħa għal tal-anqas tmien ġimgħat (inkluż id-depopolazzjoni u ż-żmien meħtieġ biex il-flieles ikunu jistgħu jmorru fil-beraħ) sabiex il-ħamrija u l-veġetazzjoni jkunu jistgħu jerġgħu jiġġeneraw ruħhom." trid tiġi sostitwita b'dan li ġej: "Il-mergħat għandhom jitħallew mistrieħa biex il-ħamrija u l-veġetazzjoni jkunu jistgħu jirriġeneraw ruħhom, filwaqt li jitqiesu d-depopolazzjoni u ż-żmien neċessarju biex il-flieles ikunu jistgħu jmorru fil-beraħ." Din il-bidla b'rabta mal-ħin ta' mistrieħ tal-mergħat hija ġġustifikata bid-diversità tat-tipi ta' ħamrija fid-diversi rżiezet, kif ukoll mill-istaġjonalità u mill-varjazzjonijiet fil-klima Mediterranja li jiddominaw fit-territorju, li jfisser li huwa kkumplikat ħafna li jiġi stabbilit perjodu speċifiku ta' żmien meħtieġ għar-riġenerazzjoni tal-mergħa. Għal din ir-raġuni, iż-żmien ta' mistrieħ stabbilit għall-mergħa tneħħa u l-kwistjoni tal-ġestjoni tal-mergħa qed titħalla f'idejn ir-raħħala, li se jagħmlu d-deċiżjoni bbażata fuq l-esperjenza u l-għarfien tagħhom. Klassi 1.1. Laħam frisk (u l-ġewwieni) Dan il-prodott kopert bl-IĠP "Gall del Penedès" hu laħam frisk tat-tiġieġ u tas-sriedaq tal-varjetà mtejba tal-Black Penedesenca mir-razza tradizzjonali tal-Penedesenca. Jikkaratterizzawh għandu t-togħma, il-karkassi ħamranin, u l-laħam u l-muskoli sodi u sukkulenti. Ir-razza tikber bil-mod iżda b'saħħitha ħafna, vitali ħafna u b'sura Mediterranja ċara li tipproduċi laħam magħqud. Din tiflaħ għas-sħana u għall-kesħa tipiċi tal-klima Mediterranja. It-tiġieġ "Gall del Penedès" jitkabbar fil-gallinari b'aċċess għall-beraħ is-sena kollha iżda bħala karatteristika, id-dieta tiegħu tinkludi ż-żerriegħa tal-għeneb li lil-laħam tagħtih kwalitajiet organolettiċi distintivi. "Il-laħam tal-annimali li l-għalf tagħhom ikun fih 5 % żerriegħa tal-għeneb jinxtamm aktar bħall-ġewż u mhux qawwi bi rwejjaħ tal-qoxra tas-siġar, ma jintigħemx bħall-bqija tal-laħam tat-tiġieġ li ssib fis-suq, inqas ħelu, b'aktar elementi metalliċi, u t-tessut tiegħu jinħass aktar fibruż..." "Il-laħam tal-annimali li l-għalf tagħhom ikun fih 5 % żerriegħa tal-għeneb jidher li għandu proporzjon akbar ġmielu ta' aċidi xaħmin mhux saturati minħabba proporzjon akbar ta' aċidu linolejku, u allura l-laħam ikun aħjar għas-saħħa." It-tiġieġ "Gall del Penedès" ma jinqatilx qabel ikollu 98 ġurnata. Il-karkassi tat-tiġieġ "Gall del Penedès" huma kklassifikati fil-Klassi A (skont ir-Regolament (KE) Nru 543/2008); dawn m'għandhomx xaħam żejjed, il-ġilda bajda, il-laħam ħamrani u s-saqajn suwed bl-abjad minn taħt. Piż minimu tal-karkassa: għal karkassa mnaddfa mill-ġewwieni mingħajr ġewwieni (imnittfa, imnaddfa mill-ġewwieni u mingħajr ir-ras, is-saqajn, il-qalb, il-fwied jew il-qanżħa): 1,2 kg għan-nisa u 1,5 kg għall-irġiel. għal karkassa parzjalment imnaddfa mill-ġewwieni (imnittfa u mnaddfa mill-imsaren imma bir-ras u bis-saqajn intatti): 1,7 kg għan-nisa u 2 kg għall-irġiel. Il-karkassi tat-tiġieġ "Gall del Penedès" jinbiegħu friski, sħaħ jew imqattgħin biċċiet. It-tiġieġ "Gall del Penedès" għandu dieta msejsa fuq id-dieta tradizzjonali taż-żona ġeografika li tkopri l-IĠP, adattata għat-tattiċi ta' żmienna u għal tekniki agroalimentari. Bħala karatteristika distintiva, id-dieta fiha ż-żerriegħa tal-għeneb. L-għalf bażiku fih: 55-60 % qamħirrum 30-35,5 % sojja u d-derivati tagħha, 5-5,5 % żerriegħa tal-għeneb. Tul is-sebat ijiem qabel jinqatlu, l-għalf jista' jkun fih tal-inqas 90 % ċereali u 5 % sa 5,5 % żerriegħa tal-għeneb. Ma jistax jingħata xaħam tal-annimali, ħlief derivati tal-ħalib. It-tiġieġ "Gall del Penedès" jitkabbar fiż-żona ġeografika definita. Il-flieles jaslu fl-irziezet tal-produzzjoni tat-tiġieġ għat-tismin meta jkollhom bejn 24 u 48 siegħa. Meta jkollhom bejn 42 u 56 ġurnata, it-tiġieġ ikun jistgħu joħorġu fil-miftuħ. Dawn jitrabbew għal mill-inqas 98 jum. It-tiġieġ "Gall del Penedès" jitkabbar f'żona ġeografika li fiha 73 muniċipalità, jiġifieri kull muniċipalità fid-distrett ta' Alt Penedès (27); kull muniċipalità fid-distrett ta' Baix Penedès (14); kull muniċipalità fid-distrett ta' Garraf (6); u l-muniċipalità ta' Rodonyà fid-distrett ta' Alt Camp (1). Ir-rabta maż-żona ġeografika ġejja mir-reputazzjoni li l-prodott kiseb matul iż-żmien, bħalma jixhdu t-tradizzjoni bil-fomm, id-dokumenti, il-fieri u l-monti, u ġejja wkoll mis-sistema partikolari tal-produzzjoni li jħaddmu r-raħħala fiż-żona, li għandha rabta mill-qrib mat-tradizzjoni li għandha ż-żona tal-produzzjoni għat-tkabbir tal-għeneb għall-inbid. Iż-żona ġeografika tal-produzzjoni għall-IĠP hija r-reġjun storiku ta' el Penedès, u dan jispikka għax hu l-post imnejn toriġina r-razza tradizzjonali tal-Penedesenca, li minnha ġej il-prodott "Gall del Penedès", u anki għax hu reġjun kbir li jkabbar l-għeneb għall-inbid u li kważi 80 % tal-għelieqi jinħadmu għall-għeneb li jaqgħu fid-DOP ta' Penedès u Cava. Jista' jingħad li f'el Penedès, minħabba l-karattru speċifiku taż-żona u l-uċuħ tar-raba' fiż-żona, il-prodott "Gall del Penedès" jiġi prodott flimkien mal-inbejjed tipiċi u spumanti tar-reġjun. Fil-fieri u fuq il-monti, il-bdiewa u r-raħħala tal-inħawi kienu jiltaqgħu u jaqsmu bejniethom l-għarfien tagħhom kif irabbu t-tiġieġ "Gall del Penedès" u baqgħu jżommu d-drawwa reġjonali tal-produzzjoni li jitimgħu t-tiġieġ bil-qxur tal-għeneb. Biex isiru għalf, il-qxur tal-għeneb magħsur (imsejħa brisa) kien jitnixxef fl-għelieqi. Studju tal-1937 fuq l-għalf tat-tjur isemmi li ż-żerriegħa tal-għeneb fiha ħafna nutrijenti għat-tiġieġ għax għandha ħafna fibra, abbundanza relattiva ta' xaħam, ftit proteini u karboidrati. Daż-żmien, ir-raħħala bdew jużaw il-prattiki tradizzjonali taż-żona billi jżidu ż-żerriegħa tal-għeneb fit-taħlita tal-għalf. Id-dieta tat-tiġieġ "Gall del Penedès" IĠP fiha ż-żerriegħa tal-għeneb u allura żżomm ir-rabta bejn it-tradizzjoni tal-għalf u t-tradizzjoni tar-reġjun fit-tkabbir tal-għeneb għall-inbid. Din id-dieta tikkontribwixxi għat-togħma tal-prodott. U billi t-tiġieġ jitkabbar fil-gallinari b'aċċess għal barra s-sena kollha, dan jikkontribwixxi għal-lewn ħamrani u jgħin biex il-laħam u l-muskoli jkunu sodi u sukkulenti. (it-tieni subparagrafu tal-Artikolu 6(1) ta' dan ir-Regolament) It-test kollu tal-ispeċifikazzjoni jinsab fuq dan is-sit web: L-għan ġenerali tar-REKT huwa l-kooperazzjoni territorjali biex jiġi affermat il-mudell ta' żvilupp inkorporat fil-kunċett ta' "ħajja kajmana" bil-għan li jkun hemm aktar żvilupp u aktar koeżjoni ekonomika u soċjali. F'konformità mal-għan ġenerali tar-REKT, huma definiti l-għanijiet speċifiċi li ġejjin: L-identifikazzjoni, it-tfassil u l-implimentazzjoni ta' inizjattivi għall-iżvilupp u t-titjib ta' elementi sinifikanti tal-identità Cittaslow: L-iskambju ta' prattiki tajbin sabiex tinbena ċittadinanza ġdida fl-iskejjel tal-bliet parteċipanti; l-għan huwa li jiġu proposti forom innovattivi, dejjiema u sostenibbli ta' soċjalizzazzjoni, produzzjoni u konsum liċ-ċittadini ta' għada. Mudell ġdid tat-turiżmu għall-vjaġġaturi Ewropej ta' għada, kurjużi, ħerqana li jkunu jafu u jidentifikaw ma' sfond komuni kontinentali magħmul minn elf storja u kultura differenti, turiżmu kajman ibbażat fuq l-esperjenzi, in-natura, il-kultura, li huwa konxju tal-kwalità għal kulħadd u s-sens tal-limitu. L-artiġjanat u l-arti tal-idejn jiġu kkombinati mal-kompjuter u l-għarfien antik. Li ma jkunx hemm produzzjoni bil-massa jfisser li tinżamm il-firxa immensa ta' ħiliet tas-snajja' li jirfdu l-industrija u t-teknoloġija tagħna. Il-belt Ewropea ta' għada kif għandha tkun imfassla u implimentata? L-arkitettura ekoloġika u t-teknoloġija avvanzata huma marbuta mat-tradizzjoni, il-materjali ta' kostruzzjoni tradizzjonali jerġgħu jiġu apprezzati u l-ħiliet jgħaddu minn ġenerazzjoni għal oħra, u b'hekk tiġi pprovduta katina ta' valur fuq valuri soċjali. Barra minn hekk, ser tingħata prijorità lill-promozzjoni ta' żvilupp sostenibbli li jipproteġi u jtejjeb il-pajsaġġ, inkluż fl-aspetti ta' identità tiegħu, billi tinxtered il-kultura tal-pajsaġġ kif ukoll billi jkun hemm pjanar xieraq tal-pajsaġġ. Mhux biss l-agrikoltura, iżda wkoll l-innovazzjoni, ir-rispett tal-art, anqas kimika, l-alleanza mal-pjanti u l-annimali, is-sovranità tal-ikel, il-bijodiversità. Is-suq fil-pjazza fiċ-Cittaslow Ewropej u s-suq virtwali tal-kummerċ elettroniku. Il-membri tar-REKT Cittaslow jimpenjaw ruħhom li jikkontribwixxu għall-implimentazzjoni ta' dawn il-miżuri flimkien mal-għanijiet ġenerali stabbiliti skont l-Artikoli 7(2) u 7(3)(1) tar-Regolament (KE) Nru 1082/2006 tal-Parlament Ewropew u tal-Kunsill tal-5 ta' Lulju 2006 kif emendat bir-Regolament (UE) Nru 1302/2013 tal-Parlament Ewropew u tal-Kunsill tas-17 ta' Diċembru 2013, u bil-paragrafu 6 tal-imsemmi Regolament (KE) Nru 1080/2006 tal-Parlament Ewropew u tal-Kunsill tal-5 ta' Lulju 2006. Dan assolutament mhuwiex għall-profitt. Din in-notifika tikkonċerna l-impriżi li ġejjin: Porsche Holding Salzburg yakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' SIVA u Soauto kollha kemm huma. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Auchan Holding SA ("Auchan", Franza), sussidjarja li hija proprjetà 100 % tal-kumpanija azzjonarja Surumarket SAS (Franza); u Oney Bank S.A. ("Oney Bank", Franza), bħalissa proprjetà ta' Auchan. BPCE u Auchan jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Oney Bank. Il-konċentrazzjoni hija mwettqa permezz ta' xiri ta' ishma. BPCE hija grupp bankarju Franċiż involut fis-setturi ta' attività li ġejjin: (i) servizzi bankarji għall-konsumatur u servizzi finanzjarji, (ii) servizzi bankarji ta' finanzjament u investiment u (iii) ġestjoni tal-assi u l-assigurazzjoni; Auchan hija attur ewlieni tad-distribuzzjoni fi Franza u fl-Ewropa; Oney Bank huwa istituzzjoni tal-kreditu li tispeċjalizza fil-kreditu tal-konsumatur, fil-ħruġ tal-kards tal-ħlas u fil-prodotti tal-assigurazzjoni. Dawn il-kummenti jeħtieġ li jaslu għand il-Kummissjoni mhux aktar tard minn għaxart ijiem wara id-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Ares Management Corporation ("Ares", l-Istati Uniti tal-Amerika). Apollo u Ares jakkwistaw, fis-sens tal-Artikolu 3(1)(b) u tal-Artikolu 3(4) tar-Regolament dwar l-Għaqdiet, il-kontroll konġunt ta' impriża konġunta maħluqa ġdida (joint venture, "JV"). Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'joint venture. Il-JV se tkun attiva fl-identifikazzjoni, l-akkwist u l-iżvilupp tal-proprjetajiet taż-żejt u tal-gass natural fl-Istati Uniti tal-Amerika. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: EQT VIII SCp ("EQT" il-Lussemburgu), ikkontrollata minn EQT, grupp ta' fondi ta' ekwità privata, Nestlé Skin Health S.A. ("NSH" l-Iżvizzera), EQT takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' NSH kollha kemm hi. Il-konċentrazzjoni hija mwettqa permezz ta' xiri ta' ishma. EQT hija investitur finanzjarju li jfittex li jagħmel investimenti primarjament fl-Ewropa tat-Tramuntana, NSH toffri firxa ta' soluzzjonijiet tas-saħħa tal-ġilda mediċi u tal-konsumatur permezz ta' tliet unitajiet tan-negozju: Estetika, Preskrizzjoni, u Konsumatur. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_217_2019.html